Hafrannsóknastofnun tekur þátt í fjölþjóðlegum leiðangri við mat á hrygningarstofni makríls Mánudaginn 2. maí s.l. lét rannsóknaskipið Bjarni Sæmundsson úr höfn til þátttöku í fjölþjóðlegum leiðangri sem skipulagður er af Alþjóðahafrannsóknaráðinu ( ICES ) þar sem markmiðið er að áætla stærð hrygningarstofns makríls í NA-Atlantshafi . Mælingarnar eru mikilvægur hluti af stofnstærðarmælingu og þar með mati á veiðiþoli makrílstofnsins . Við stofnmatið er beitt svokallaðri eggjaframleiðsluaðferð en hún byggir á að meta fjölda eggja á hrygningarsvæði makrílsins . Hafrannsóknastofnun tekur nú þátt í verkefninu í þriðja sinn og verður r.s. Bjarni Sæmundsson við rannsóknir í tvær vikur á hafsvæðinu milli Skotlands og Færeyja . Bráðabirgða niðurstöður verkefnisins munu liggja fyrir í haust . Leiðangursstjóri á Bjarna Sæmundssyni er Björn Gunnarsson og skipstjóri Ingvi Friðriksson .